CELEX: 22020D0671
Language: sk
Date: 2020-04-28 00:00:00
Title: Rozhodnutie Výboru DHP zriadeného dočasnou Dohodou o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane č. 2/2020 z 28. apríla 2020 o prijatí zoznamu rozhodcov [2020/671]

19.5.2020   
               
               
                  SK
               
               
                  Úradný vestník Európskej únie
               
               
                  L 156/35
               
            
         ROZHODNUTIE VÝBORU DHP ZRIADENÉHO DOČASNOU DOHODOU O HOSPODÁRSKOM PARTNERSTVE MEDZI EURÓPSKYM SPOLOČENSTVOM A JEHO ČLENSKÝMI ŠTÁTMI NA JEDNEJ STRANE A ZMLUVNOU STRANOU STREDNÁ AFRIKA NA DRUHEJ STRANE č. 2/2020
         z 28. apríla 2020
         o prijatí zoznamu rozhodcov [2020/671]
         VÝBOR DHP,
         so zreteľom na dočasnú Dohodu o hospodárskom partnerstve medzi Európskym spoločenstvom a jeho členskými štátmi na jednej strane a zmluvnou stranou Stredná Afrika na druhej strane (ďalej len „dohoda“), ktorá bola podpísaná v Bruseli 22. januára 2009 a predbežne sa vykonáva od 4. augusta 2014, a najmä na jej článok 85 ods. 1,
         keďže:
         
                     (1)
                  
                  
                     Podľa podmienok dohody a tohto rozhodnutia zmluvnú stranu Stredná Afrika predstavuje Kamerunská republika.
                  
               
                     (2)
                  
                  
                     V dohode sa stanovuje, že Výbor DHP má vypracovať zoznam pätnástich osôb, ktoré sú ochotné a schopné vykonávať funkciu rozhodcov v rámci urovnávania sporov, ktoré môžu prípadne vzniknúť medzi stranami,
                  
               PRIJAL TOTO ROZHODNUTIE:
         
            Článok 1
            
               1.   Zoznam pätnástich osôb, ktoré sú ochotné a schopné vykonávať funkciu rozhodcov, je vypracovaný podľa článku 85 ods. 1 a je uvedený v prílohe tohto rozhodnutia.
            
            
               2.   Zoznam rozhodcov uvedený v odseku 1 je vypracovaný bez toho, aby tým boli dotknuté osobitné pravidlá stanovené v dohode alebo pravidlá, ktoré by mohol prijať Výbor DHP.
            
         
         
            Článok 2
            Zoznam rozhodcov podľa článku 1 sa môže zmeniť rozhodnutím Výboru DHP prijatým v súlade s článkom 92 ods. 4 dohody.
         
         
            Článok 3
            Toto rozhodnutie nadobúda účinnosť dňom jeho podpisu.
         
         
            V Bruseli 28. apríla 2020
            
               
                  Za Kamerunskú republiku
               
               Alamine OUSMANE MEY
               
                  minister hospodárstva, plánovania a územného plánovania
               
            
            
               
                  Za Európsku úniu
               
               Phil HOGAN
               
                  európsky komisár pre obchod
               
            
         
      
      
         
            PRÍLOHA
            
               ZOZNAM ROZHODCOV (ČLÁNOK 85 ODS. 1 DOHODY)
            
            Rozhodcovia vybratí zmluvnou stranou Stredná Afrika (Kamerun):
            
                         
                     
                     
                        pani Mildred Alugu BEJUKA – Kamerun
                     
                  
                         
                     
                     
                        pán Jean Michel MBOCK BIUMLA – Kamerun
                     
                  
                         
                     
                     
                        pán Henri-Désiré MODI KOKO BEBEY – Kamerun
                     
                  
                         
                     
                     
                        pán David NYAMSI – Kamerun
                     
                  
                         
                     
                     
                        pán Sadjo OUSMANOU – Kamerun
                     
                  Rozhodcovia vybratí zmluvnou stranou Európska únia:
            
                         
                     
                     
                        pán Jacques BOURGEOIS – Belgicko
                     
                  
                         
                     
                     
                        pán Claus-Dieter EHLERMANN – Nemecko
                     
                  
                         
                     
                     
                        pán Pieter Jan KUIJPER – Holandsko
                     
                  
                         
                     
                     
                        pán Giorgio SACERDOTI – Taliansko
                     
                  
                         
                     
                     
                        pán Ramon TORRENT – Španielsko
                     
                  Rozhodcovia vybratí oboma zmluvnými stranami spoločne:
            
                         
                     
                     
                        pán Thomas COTTIER – Švajčiarsko
                     
                  
                         
                     
                     
                        pán Fabien GÉLINAS – Kanada
                     
                  
                         
                     
                     
                        pani Merit E. JANOW – Spojené štáty americké
                     
                  
                         
                     
                     
                        pani Anna KOUYATE – Mali
                     
                  
                         
                     
                     
                        pán Helge SELAND – Nórsko